ایس ۳۰۰ میزائل سسٹم کا ایران میں کامیاب تجربہ

ایس ۳۰۰ میزائل سسٹم کا ایران کے وسطی علاقے میں کامیاب تجربہ کرنے کے بعد اس کو آپریشنل بنادیا گیا اور دیگر ایئر ڈیفنس سسٹم کے ساتھ شامل کرلیا گیا ہے۔

خبر کا کوڈ: ۴۲۶۶۶۳

تاریخ: ۰۴ خرداد ۲۰۱۷ - ۱۸:۵۲

رسا نیوز ایجنسی کی رپورٹ کے مطابق، ایس 300 میزائل سسٹم کے تجربے کے دوران جو ہفتے کو اس کی کارکردگی کا اندازہ لگانے کے لئے انجام پایا، کئی نشانوں منجملہ بیلسٹیک میزائل اور ڈرون طیاروں کا پیچھا کرکے انہیں تباہ کیا گیا۔

خاتم الانبیا ایئر ڈیفنس ہیڈکوارٹر کے سربراہ بریگیڈیر فرزاد اسماعیلی نے ہفتے کو ہمارے نمائندے سے گفتگو میں اس بات کا ذکرکرتے ہوئے کہ ایس تھری ہینڈرڈ میزائل سسٹم ایران کا حق تھا اوراس نے یہ حق حاصل کیا کہا کہ ایس تھری ہینڈرڈ میزائل سسٹم بھی آج ایران کے تیار کردہ مرصاد اور تلاش جیسے طاقتور میزائل سسٹم کے ساتھ ہر طرح کی کارروائی کے لئے  تیار ہے۔

انہوں نے اس بات کا ذکرکرتے ہوئے کہ دشمن کی رجز خوانیوں کا جواب میدان جنگ میں دیا جائے گا کہا کہ ایس تھری ہینڈرڈ میزائل سسٹم کا تجربہ خود ایرانی ماہرین نے ممکنہ خطرات اور منصوبوں کے تحت انجام دیا ہے اور آئندہ بھی کوئی دوسرا شخص اس سسٹم کو آپریشنل کرنے میں دخیل نہیں ہوگا۔

بریگیڈیر فرزاد اسماعیلی نے کہا کہ ایران کا بنایا ہوا ایس-300 بھی جلد ہی باور- 373 کے نام سے ٹیسٹ کیا جائے گا -

ان کا کہنا تھا کہ ایران میں تیار کیا جانے والا ایس تھری ہینڈرڈ میزائل سسٹم ایرانی ٹیکنالوجی کے ذریعے تیار کیا جارہا ہے جو روسی ایس تھری ہینڈرڈ سے بھی زیاد ترقی یافتہ سسٹم ہے۔/۹۸۸/ ن۹۴۰